Na temelju članka 98. Zakona o odgoju i obrazovanju u osnovnoj i srednjoj školi („Narodne novine” broj 87/08., 86/09., 92/10., 105/10.- ispravak, 90/11., 16/12., 86/12., 126/12., 94/13. i 152/14.) i članka 9. Pravilnika o kriterijima za izricanje pedagoških mjera („Narodne novine” broj 94/15.), Školski odbor Osnovne škole Vladimir Nazor Budinščina na 28. sjednici održanoj 13.11. 2015.godine, uz prethodnu suglasnost Krapinsko-zagorske županije KLASA: 602-02/15-01/40, URBROJ: 2140/01-02-15-7 donio je

**STATUTARNU ODLUKU O IZMJENI I DOPUNI**

**STATUTA OSNOVNE ŠKOLE VLADIMIR NAZOR BUDINŠČINA**

Članak1.

U Statutu Osnovne škole Vladimir Nazor Budinščina (KLASA: 602-02/15-01/14; URBROJ: 2211/02-380-3-15-1 od 30. 3 2015.) članak 105. mijenja se i glasi:

„Roditelj je dužan u primjerenom roku, a najkasnije u roku od tri dana javiti razredniku telefonom, e-mailom ili na drugi način, razlog izostanka učenika.

U slučaju žurnosti ili kojeg drugog razloga, zbog kojeg roditelju razrednik nije dostupan, izostanak učenika dužan je javiti stručnom suradniku pedagogu ili tajniku Škole.

Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik, najkasnije u roku od 5 dana od povratka učenika na nastavu.

Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

* u hitnim slučajevima usmeno od učitelja za izostanak s njegova sata, najkasnije neposredno prije početka sata
* razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka
* ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka
* učiteljskog vijeća za izostanak do 15 radnih dana uz pisani zahtjev učiteljskom vijeću najkasnije 5 dana prije izostanka.

Tijekom školske godine roditelj odnosno skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 3. ovog članka u trajanju od najviše 3 radna dana, koji ne mogu biti uzastopni.

Izostanak s nastave iz prethodnog stavka ovog članka roditelj odnosno skrbnik dužan je opravdati najkasnije u roku od 5 radnih dana nakon povratka učenika na nastavu.“

**Članak 2.**

U članku 107. Statuta iza stavka 2. dodaju se stavci 3. i 4. koji glase:

„Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 8 dana od dana primitka pedagoške mjere upozorenja.

Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu Ministarstvu.“

Dosadašnji stavci 3. i 4. postaju stavci 5. i 6.

**Članak 3.**

U članku 111. stavku 1. Statuta brišu se riječi „od završetka nastavne godine“.

Članak 4.

Ova Statutarna odluka stupa na snagu dan nakon objave na oglasnoj ploči Škole.

PREDSJEDNIK ŠKOLSKOG ODBORA

\_\_\_\_\_\_\_\_\_\_\_\_\_\_\_\_\_\_\_\_\_\_\_

Željko Zozoli

KLASA: 602-01/15-01/59

URBROJ: 2211/02-380-3-15-1

Budinščina, 13.11. 2015.

Ova Statutarna odluka objavljena je na oglasnoj ploči Škole dana 13.11.2015.godine, te je stupila je na snagu dana 14.11. 2015.godine.

RAVNATELJICA

\_\_\_\_\_\_\_\_\_\_\_\_\_\_\_\_\_\_\_\_\_\_\_

Marija Zozoli, dipl.učiteljica